### 3.4. Spandudfyldning

Dette værktøj udfylder en markering med den aktuelle forgrundsfarve. Hvis du Ctrl-klikker og bruger Spandudfyldning, vil baggrundsfarven blive anvendt i stedet. Afhængigt af hvordan værktøjsindstillingerne er indstillet, vil værktøjet Spandudfyldning enten udfylde hele markeringen eller kun dele, hvis farver ligner det punkt, du klikker på. Værktøjsindstillingerne påvirker også den måde, gennemsigtighed håndteres på.

Mængden af udfyldning afhænger af, hvilken Udfyldningstærskel du har angivet. Udfyldningstærsklen bestemmer, hvor langt udfyldningen vil sprede sig (på samme måde som værktøjet Udflydende markering fungerer). Udfyldningen starter ved det punkt, hvor du klikker, og spreder sig udad, indtil farven eller alfaværdien bliver “for forskellig”.

Når du udfylder objekter i et transparent lag (f.eks. bogstaver i et tekstlag) med en anden farve end før, kan du opleve, at en kant af den gamle farve stadig omgiver objekterne. Det skyldes en lav udfyldningstærskel i værktøjsindstillingerne. Med en lav tærskel vil Spandudfyldning ikke udfylde halvgennemsigtige pixels, og de vil skille sig ud fra udfyldningen, fordi de har beholdt deres oprindelige farve.

Hvis du vil udfylde områder, der er helt gennemsigtige, skal du sørge for, at indstillingen “Lås” (i dialogen Lag) ikke er markeret. Hvis denne indstilling er markeret, vil kun de ikkegennemsigtige dele af laget blive udfyldt.

#### 3.4.1. Aktivér værktøjet

Der er forskellige måde at aktivere værktøjet på:

- I hovedmenuen: Værktøjer → Maleværktøjer → Spandudfyldning.

- Ved at klikke på værktøjsikonet i Værktøjskassen.

- Ved at bruge tastaturgenvejen Skift+B.

#### 3.4.2. Ændringstaster

- På samme måde som maleværktøjer giver Ctrl dig mulighed for at vælge omgivende farver på lærredet uden at skulle skifte til værktøjet Farvevælger.

- Skift skifter mellem at bruge “Udfyld lignende farver” og “Udfyld hele markering”.

- Alt skifter mellem at bruge forgrundsfarven eller baggrundsfarven til udfyldning.

#### 3.4.3. Indstillinger

Figur 14.50. Dialogen Værktøjsindstillinger

Normalt vises værktøjsindstillingerne i et vindue under Værktøjskassen, så snart du aktiverer et værktøj. Hvis de ikke gør, kan du få adgang til dem fra hovedmenuen via Vinduer → Dokbare vinduer → Værktøjsindstillinger, som åbner indstillingsvinduet for det valgte værktøj. Man kan også få adgang til de tilgængelige værktøjsindstillinger ved at dobbeltklikke på det tilsvarende værktøjsikon i Værktøjskassen.

Tilstand, Uigennemsigtighed

  Se Maleværktøjer for at få hjælp til indstillinger, der er fælles for alle disse værktøjer. Kun indstillinger, der er specifikke for værktøjet Spandudfyldning, forklares her.

Udfyldningstype

  GIMP har tre udfyldningstyper:

  Fg. farveudfyldning

    udfylder med den aktuelt valgte forgrundsfarve.

  Bg. farveudfyldning

    udfylder med den aktuelt valgte baggrundsfarve.

  Mønsterudfyldning

    udfylder med det aktuelt valgte mønster. Du kan vælge mønsteret i rullelisten.

    Denne rulleliste giver brugeren mulighed for at vælge et af mange udfyldningsmønstre, der skal bruges ved den næste udfyldning. Den måde, listen præsenteres på, styres af de fire knapper i bunden af vælgeren.

Påvirket område

  - Udfyld hele markeringen får GIMP til at udfylde en allerede eksisterende markering eller hele laget. En hurtigere måde at gøre det samme er ved at klikke og trække forgrunds-, baggrunds- eller mønsterfarven ud på lærredet. Ved at trykke på Ctrl-tasten kan du også vælge en farve på billedet som forgrundsfarve.

  - Udfyld lignende farver (standard): Værktøjet udfylder området med en farve, der ligger tæt på den pixel, du har klikket på. Farveligheden defineres af indstillingerne under “Find ens farver”. Klik og træk for at udfylde.

  - Udfyld efter detektering af stregtegning: Dette giver dig mulighed for at udfylde områder, der er omgivet af “stregtegninger”, ved at forsøge ikke at efterlade uudfyldte pixels i nærheden af linjerne og lukke potentielle zoner.

    Detektion af stregtegninger kaldes også Smart farvelægning. Forfatteren beskriver tydeligt de problemer, han mødte, i https://girinstud.io/news/2019/02/smart-colorization-in-gimp/. Indstillingerne er beskrevet nedenfor.

Find ens farver

  Disse indstillinger vises, når indstillingen Udfyld lignende farver er markeret:

  - Indstillingen Udfyld gennemsigtige områder giver mulighed for at udfylde områder med lav uigennemsigtighed.

  - Basér farve på alle lag: Når denne indstilling er aktiveret, beregnes farven ikke kun ud fra værdierne i det aktive lag, men fra alle synlige lag.

    Mere information kan findes i Ordlisten.

  - For at forstå, hvad Diagonale naboer er, henvises til Diagonale naboer i værktøjet Udflydende markering.

  - Please refer to Anti-aliasing in Glossary.

  - Skyderen Tærskel indstiller det niveau, hvor farvevægtene måles for udfyldningsgrænser. En højere indstilling vil udfylde mere af et flerfarvet billede, og omvendt vil en lavere indstilling udfylde et mindre område.

  - Med indstillingen Udfyld efter kan du vælge, hvilken del af billedet GIMP skal bruge til at beregne ligheden og bestemme grænserne for udfyldningen.

    Du kan vælge mellem Sammensat, Rød, Grøn, Blå, HSV-farvetone, HSV-mætning, HSV-valør. LCh-lyshed, LCh-farvestyrke og LCh-farvetone, Alfa.

    Denne indstilling er ikke let at forstå. Du har f.eks. valgt den røde kanal. Når du klikker på en pixel, søger værktøjet efter tilstødende pixels, der ligner den røde kanal til den klikkede pixel, i henhold til den indstillede tærskel. Her er et eksempel:

    Oprindeligt billede: tre strimler med farveovergange bestående af rene farver. Rød (255;0;0), grøn (0;255;0), blå (0;0;255). Vi vil bruge værktøjet Spandudfyldning med den magenta farve og en Tærskel indstillet til 15.

    Billede 1: Udfyld efter = Sammensat. Vi klikkede successivt i de tre farvestriber. Hver stribe er udfyldt i henhold til tærsklen.

    Billede 2: Udfyld efter = Rød. Vi klikkede i den røde stribe. Værktøjet søger efter sammenhængende pixels, som har en lignende værdi i den røde kanal i henhold til den indstillede tærskel. Kun et smalt område svarer til disse standarder. I den grønne og den blå stribe er værdien af pixels i den røde kanal 0, som er meget forskellig fra den røde kanalværdi for den klikkede pixel: Farven spredes ikke til dem.

    Billede 3: Udfyld efter = Rød. Vi klikkede i den grønne stribe. Her er værdien af den klikkede pixel i den røde kanal 0. Alle pixels i den grønne og den blå stribe har den samme værdi i den røde kanal (0): De er alle malet.

    Figur 14.51. Eksempel på “Udfyld efter”

    Oprindeligt billede

    Billede 1

    Billede 2

    Billede 3

Registrering af stregtegning

  Disse indstillinger vises, når indstillingen Udfyld efter detektering af stregtegning er markeret:

  Figur 14.52. Eksempel på “Udfyld efter detektering af stregtegning”

  Spandudfyldning anvendt ved at klikke og trække med standardindstillinger. De passer ikke så godt til dette billede, især ikke på øjenbrynene, der næsten er visket væk.

  - Kilde: Som standard tages oplysninger til beregning af stregtegninger fra Alle synlige lag. Du kan også vælge Markeret lag, Laget under det valgte eller Laget over det valgte som kilde.

  - Registrér uigennemsigtighed frem for gråtoner: Udfylder helt gennemsigtige områder.

  - Tærskel for stregtegninger: tærskel for at registrere kontur (højere værdier vil registrere flere pixels).

Stregtegningslukning

  Disse indstillinger vises, når indstillingen Udfyld efter detektering af stregtegning er markeret:

  - Automatisk lukning: Når denne indstilling er aktiveret, definerer Maksimal mellemrumslængde det maksimale mellemrum (i pixel) i stregtegning, som kan lukkes.

  - Manuel lukning i fyldlaget: Når aktiveret betragtes pixels i det valgte stregtegningskildelag, der bruger den valgte udfyldningsfarve, som stregtegningslukning.

    Denne indstilling er kun aktiveret, når stregtegningskilden er Lag under det markerede lag eller Lag over det markerede lag.

    Når din stregtegning har huller, kan du udfylde disse huller med en pensel i udfyldningsfarven på et lag over eller under det, før du bruger spandudfyldning på dit farvelag. Især på større billeder kan dette være hurtigere end at vælge Alle synlige lag som kilde.

    Lag under det markerede lag er mest nyttigt, når du farvelægger en skannet tegning, mens Lag over det markerede lag kan bruges, når du selv tegner en tegning og udfylder farverne under tegningen.

Udfyldningskanter

  Disse indstillinger vises, når indstillingen Udfyld efter detektering af stregtegning er markeret:

  - Maksimal forøgelsesstørrelse: maksimalt antal pixels, der vokser under stregtegningen. Hvis denne værdi øges, bliver linjerne tyndere.

    For at forbedre øjenbrynene i eksemplet er Maksimal forøgelsesstørrelse reduceret til 1.

  - Udtynd kanter: Udtynder udfyldningskanter.

  - Optegn kanter: Optegn udfyldningskanter med optegningsindstillingerne for det maleværktøj, der er valgt i rullemenuen nedenfor.

#### 3.4.4. Udfyld en udtyndet markering

Ved at klikke gentagne gange i en markering med udtyndede kanter, udfylder du gradvist den udtyndede kant:

Figur 14.53. Eksempel på “Udfyld en udtyndet markering”

Oprindeligt billede

Efter at have klikket 3 gange mere med Spandudfyldning

3.3. Penselværktøjer (Blyant, Malerpensel, Airbrush) |  | 3.5. Farveovergang

Report a bug in GIMP Rapportér en fejl i fejlsporing