## 10. Tegn enkle objekter

I dette afsnit vil du lære, hvordan man laver enkle objekter i GIMP.

### 10.1. Tegn en ret linje

Lad os begynde med at male en ret linje. Den letteste måde at lave en ret linje på er at bruge dit yndlingsmaleværktøj, musen og tastaturet.

1. Opret et nyt billede

   Figur 7.31. Et nyt billede

   Figuren viser et nyt billede med en hvid baggrund.

   Opret et nyt billede.

2. Vælg et værktøj

   Vælg et penselværktøj fra Værktøjskassen f.eks. værktøjet Blyant eller værktøjet Malerpensel.

3. Vælg en farve

   Vælg en forgrundsfarve og sørg for, at forgrunds- og baggrundsfarven er forskellige.

4. Opret et startpunkt

   Figur 7.32. Den rette linjes udgangspunkt

   Figuren viser et nyt billede med den første plet, som indikerer begyndelsen på den rette linje. Pletten har en sort forgrundsfarve.

   Størrelsen på dette punkt repræsenterer den aktuelle penselstørrelse, som du kan ændre i dialogen Pensel.

   Opret et udgangspunkt ved at klikke i billedvisningsområdet med venstre museknap. Lærredet skulle gerne ligne Figur 7.31, “Et nyt billede”.

5. Tegn linjen

   Figur 7.33. Hjælpelinjen

   Skærmbilledet viser hjælpelinjen, som indikerer, hvordan den færdige linje vil se ud.

   Hold Skift-tasten på tastaturet nede, mens du bevæger musen væk fra udgangspunktet. En tynd linje vil vise, hvordan linjen vil komme til at se ud.

6. Færdiggør linjen

   Figur 7.34. Linjen efter andet klik

   Linjen vises i billedvinduet, efter du har tegnet det andet punkt (eller slutpunktet), mens Skift-tasten stadig holdes nede.

   Hvis du er tilfreds med linjens retning og længde, skal du klikke med venstre museknap igen for at afslutte linjen. Det sidste trin er at give slip på Skift-tasten. GIMP viser nu en lige linje.

#### 10.1.1. Eksempler

Figur 7.35. Example I

Sæt Dynamik til “Color From Gradient” og sæt Farveindstillinger til “Incandescent”. Under Udtoningsindstillinger sættes Gentag til “Afkort”. Afhængig af størrelsen på det underliggende billede vil du måske også ændre Udtoningslængden.

Vælg værktøjet Kloning og sæt kilden til mønsteret “Maple Leaves”.

Figur 7.36. Example II

Brug Filtre → Gengivelse → Mønster → Gitter … til at skabe et gitter. Brug værktøjet Udtværing til at tegne en linje med en pensel, som er en smule større.

Brug Filtre → Gengivelse → Støj → Plasma … til at skabe en sej plasmasky. Brug værktøjet Viskelæder med en firkantet pensel til at tegne en linje med.

Figur 7.37. Eksempel III

Brug værktøjet Rektangulær markering for at markere et rektangel, som udfyldes med en lyseblå farve. Vælg værktøjet Lysne/mørkne. Indstil typen til lysne og mal langs toppen og venstre side med en pensel af passende størrelse. Ændr typen til mørkne og mal langs bunden og den højre side.

9. Forudindstillinger |  | 10.2. Lav en simpel figur

Report a bug in GIMP Rapportér en fejl i fejlsporing