### 3.9. Airbrush

Værktøjet Airbrush efterligner en traditionel airbrush. Dette værktøj er velegnet til at male bløde områder med farve.

#### 3.9.1. Aktivér værktøjet

Der er forskellige måde at aktivere værktøjet på:

- I hovedmenuen: Værktøjer → Maleværktøjer → Airbrush.

- Ved at klikke på værktøjsikonet i Værktøjskassen.

- Ved at bruge tastaturgenvejen A.

#### 3.9.2. Ændringstaster

Ctrl

  Ctrl ændrer airbrushen til en Farvevælger.

Shift

  Skift sætter Airbrush i lige linje-tilstand. Hvis du holder Skift nede, mens du klikker med musens Venstreknap, vil det generere en lige linje. Efterfølgende klik vil fortsætte med at tegne lige linjer, der udspringer fra slutningen af den sidste linje.

#### 3.9.3. Indstillinger

Figur 14.65. Dialogen Værktøjsindstillinger

Normalt vises værktøjsindstillingerne i et vindue under Værktøjskassen, så snart du aktiverer et værktøj. Hvis de ikke gør, kan du få adgang til dem fra hovedmenuen via Vinduer → Dokbare vinduer → Værktøjsindstillinger, som åbner indstillingsvinduet for det valgte værktøj. Man kan også få adgang til de tilgængelige værktøjsindstillinger ved at dobbeltklikke på det tilsvarende værktøjsikon i Værktøjskassen.

Tilstand, Uigennemsigtighed, Pensel, Størrelse, Højde-breddeforhold, Vinkel, Mellemrum, Hårdhed, Kraft, Dynamik, Dynamikindstillinger, Anvend støj, Bløde strøg, Lås pensel til visning, Udvid lag
  Se Fælles indstillinger for maleværktøjer for en beskrivelse af værktøjsindstillinger, der gælder for mange eller alle maleværktøjer.
Kun bevægelse

  Hvis denne indstilling er afkrydset, maler airbrushen kun, når den bevæger sig.

Hastighed

  Skyderen Hastighed justerer den hastighed, hvormed airbrushen påfører farve. En højere indstilling vil give mørkere penselstrøg på kortere tid.

Flow

  Denne skyder styrer mængden af farve, som airbrushen påfører. Et højere tal her vil resultere i mørkere streger.

3.8. Viskelæder |  | 3.10. Blækpen

Report a bug in GIMP Rapportér en fejl i fejlsporing