### 6.12. Fjern farveprofil

Fjern farveprofil fjerner billedets aktuelt tildelte ICC-profil og tildeler i stedet GIMPs indbyggede sRGB-profil.

| Bemærk
Tildeling af en ny profil til et billede ændrer ikke billedets faktiske kanalværdier. Tildeling af en ny ICC-profil ændrer kun betydningen af kanalværdierne, hvilket betyder, at billedets udseende vil ændre sig (medmindre den oprindelige og den nye profil er funktionelt ækvivalente).

#### 6.12.1. Aktivering af kommandoen

Du kan tilgå denne kommando i hovedmenuen via Billede → Farvestyring → Fjern farveprofil ….

#### 6.12.2. Sådan bruges kommandoen

Hvis du fjerner billedets farveprofil:

1. Billedets udseende ændres (medmindre billedet allerede er i et ICC-profilfarverum, der har de samme farver og kanalkodning som det nyligt tildelte GIMP sRGB-farverum).

2. Billedets kanalværdier ændres ikke ved at fjerne den aktuelt tildelte profil og i stedet tildele GIMPs indbyggede sRGB-profil.

At kassere billedets aktuelt tildelte profil er nyttigt, hvis man ønsker at eksportere et billedet uden en indlejret ICC-profil.

Fjern farveprofil kan kun bruges, hvis den ICC-farveprofil, der er tildelt billedet, ikke er en indbygget sRGB-profil i GIMP. GIMPs indbyggede sRGB-profiler er ikke indlejret i billeder, der eksporteres.

6.11. Konvertér til farveprofil |  | 6.13. Gem farveprofilen i en fil

Report a bug in GIMP Rapportér en fejl i fejlsporing