### 8.52. Kantgennemsnit

#### 8.52.1. Overblik

Figur 16.211. Eksempel på filteret “Kantgennemsnit”

Oprindeligt billede

Forgrundsfarve i Værktøjskassen efter anvendelse af filteret “Kantgennemsnit”.

Dette udvidelsesmodul beregner den mest anvendte farve i en bestemt kant af det aktive lag eller markering. Det kan samle lignende farver sammen, så de bliver dominerende. Den beregnede farve bliver forgrundsfarven i Værktøjskassen. Dette filter er interessant, når man skal finde en baggrundsfarve til en webside, der adskiller sig så lidt som muligt fra billedets kant. Handlingen i dette filter registreres ikke i fortrydelseshistorikken og kan ikke fortrydes med Ctrl+Z: Det ændrer ikke billedet.

| Bemærk
Denne kommando virker kun på RGB-billeder. Hvis billedet er i gråtoner eller indekseret, er menupunktet deaktiveret.

#### 8.52.2. Activating the Command

You can access this command from the main menu through Colors → Info → Border Average….

#### 8.52.3. Indstillinger

Figur 16.212. Indstillinger for filteret “Kantgennemsnit”

Kantstørrelse

  Kantens Tykkelse i pixels.

Antal farver

  Med Spandstørrelse kan du styre antallet af farver, der betragtes som ens og tælles med i den samme “spand”. En lav værdi for spandstørrelse (dvs. et højt antal spande) giver dig bedre præcision i beregningen af den gennemsnitlige farve. Bemærk, at bedre præcision ikke nødvendigvis betyder bedre resultater (se eksemplet nedenfor).

#### 8.52.4. Eksempler som viser filteret “Kantgennemsnit” i brug

Figur 16.213. Oprindeligt billede

Oprindeligt billede: Farverne er ren rød (255,0,0), ren blå (0,0,255) og forskellige men lignende former for grøn (0,255,0; 63,240,63; 48,224,47; 0,192,38).

Figur 16.214. “Antal farver” er sat til 8:

Den resulterende farve er rød (254,2,2).

Spandstørrelsen er lav. Så antallet af spande er højt. Alle farvenuancer kan gemmes i forskellige spande. Her er den spand, der indeholder rød, den mest fyldte. Den resulterende farve er en næsten ren rød (254,2,2) og bliver forgrundsfarven i Værktøjskassen.

Figur 16.215. “Antal farver” er sat til 64:

Den resulterende farve er grøn (32,224,32).

Her er spandstørrelsen høj, dvs. antallet af spande er lavt. Lignende farver (her grøn) opbevares i samme spand. Denne “grønne” spand er nu den mest fyldte. Alle farver i denne spand har de samme værdier for de to mest betydningsfulde bit: (00******;11******;00******). De resterende 6 bit kan have alle værdier fra 0 til 63 for den respektive kanal. Så i denne spand spænder røde kanaler fra 0 til 63, grønne kanaler fra 192 til 255 og blå kanaler fra 0 til 63. Den resulterende farve er grøn (32,224,32), som for hver kanal er gennemsnittet mellem grænserne for kanalintervallet (63 + 0)/2, (255+192)/2, (63+0)/2.

8.51. Eksportér histogram |  | 8.53. Jævn palet

Report a bug in GIMP Rapportér en fejl i fejlsporing