### 7.3. Redigering af værktøjsforudindstillinger

Figur 15.135. Redigering af værktøjsforudindstillinger

#### 7.3.1. Aktivér dialogen

Du kan tilgå dialogen ved:

- et klik på knappen Redigér denne værktøjsforudindstilling på knaplinjen i dialogen Værktøjsforudindstillinger.

- et dobbeltklik på et forudindstillingsikon i dialogen Værktøjsforudindstillinger.

- et højreklik på en forudindstilling i dialogen Værktøjsforudindstillinger for at åbne en genvejsmenu; klik derefter på kommandoen Redigér værktøjsforudindstilling.

- et klik på knappen Gem værktøjsforudindstilling … i dialogen Værktøjsindstillinger.

#### 7.3.2. Brug Redigering af værktøjsforudindstillinger

Du kan kun redigere forudindstillinger, du selv har oprettet; alle indstillinger for foruddefinerede forudindstillinger er deaktiveret. Når du gemmer en forudindstilling, gemmes den i den første skrivbare mappe, der er konfigureret under Værktøjsforudindstillinger i Mappeindstillingerne.

I denne dialog kan du:

- ændre forudindstillingens navn i tekstboksen,

- ændre forudindstillingens ikon ved at klikke på forudindstillingens ikon. Det åbner et vindue, hvor du kan vælge et nyt ikon.

- vælge, hvilke ressourcer der skal gemmes ved at markere afkrydsningsfelterne.

Knapbjælken i bunden tilbyder følgende funktioner:

- Gem indstillingerne for det aktuelle værktøjs forudindstillinger.

- Nulstil hvis du vil fortryde dine ændringer.

#### 7.3.3. Genvejsmenu til Redigering af værktøjsforudindstillinger

Redigering af værktøjsforudindstilling har en genvejsmenu, som kan tilgås ved at klikke på fanebladsmenuknappen , hvorefter man vælger Menu til redigering af værktøjsforudindstillinger. Udover to punkter, der gør det samme som gemme- og gendannelsesknapperne nævnt ovenfor, har den kun én anden mulighed.

Redigér aktiv værktøjsforudindstilling

  Når den er aktiveret, indlæser Redigering af værktøjsforudindstilling automatisk det aktive værktøjs forudindstilling. Hvis den er deaktiveret, vil Redigering af værktøjsforudindstilling ikke ændre sig, når det aktive værktøjs forudindstilling ændres.

7.2. Dialogen forudindstillinger af værktøj |  | 7.4. Dialogen Enhedsstatus

Report a bug in GIMP Rapportér en fejl i fejlsporing