### 2.7. Åbn placering …

Denne kommando åbner dialogen “Åbn placering”, som giver dig mulighed for at indlæse et billede fra en online- eller netværksplacering (angivet med en URI) i et hvilket som helst af de formater, som GIMP understøtter.

#### 2.7.1. Aktivering af kommandoen

Du kan tilgå denne kommando i hovedmenuen gennem Fil → Åbn placering ….

#### 2.7.2. Beskrivelse af dialogen

De mest typiske skemaer til at åbne billeder med er:

file://

  for at åbne et billede på et lokalt drev

  Du kan udelade præfikset “file://” og åbne billeder ved blot at indsætte en absolut eller relativ sti og et filnavn her.

  Standardbasismappen for relative stier afhænger af dit styresystem. Det er typisk `/home/<brugernavn>/` i Linux, `C:\Documents and Settings\<brugernavn>\My Documents\My Images\` i Windows og `/Users/<brugernavn>/` i Mac OS X.

ftp://

  for at åbne et billede på en ftp-server

https://, http://

  for at indlæse et billede fra et websted

  | Vink
  Når du besøger en internetside, kan du højreklikke på et billede og vælge “Kopier link til billede” i genvejsmenuen. Indsæt derefter linket i dialogen “Åbn placering” for at åbne den i GIMP. Selv om denne kommando gør det meget nemt at hente billeder fra websteder: Respektér venligst ophavsretten! Billeder, selv om de er offentliggjort på internettet, kan ikke altid bruges frit.

2.6. Open as Link Layer… |  | 2.8. Åbn seneste

Report a bug in GIMP Rapportér en fejl i fejlsporing