### 2.6. Dialogen Navigering

Figur 15.15. Dialogen Navigering

Dialogen Navigering er designet til at gøre det nemt at bevæge sig rundt i det aktive billede, hvis zoomen er sat højere, end hvad billedvinduet kan vise. Hvis det er tilfældet, er der et hvidt farvet rektangel, som viser placeringen af det aktuelle visningsområde i forhold til billedet. I dette rektangel har musemarkøren form som en hånd, der griber fat, og uden for dette rektangel har den form som en hånd med en pegefinger.

Ændr visningsområdet ved at:

- Klik uden for det rektangulære område med den pegende pegefinger på det ønskede område.

- Klik og træk det rektangulære område.

- Brug Skift og musehjulet til at bevæge dig vandret og Alt og musehjulet til at bevæge dig lodret.

#### 2.6.1. Aktivér dialogen

Dialogen kan dokkes. Se hvordan i afsnittet Afsnit 2.3, “Dialoger og dokning”.

Du kan tilgå den:

- gennem hovedmenuen: Vinduer → Dokbare dialoger → Navigering;

- fra fanebladsmenuen i enhver dokbar dialog ved at klikke på fanebladsmenuknappen og vælge Tilføj faneblad → Navigering

- i hovedmenuen: Vis → Navigationsvindue.

- Hvis du har rullebjælker aktiveret, kan du få hurtigere adgang til den (men uden zoomfunktionerne) ved at klikke på ikonet i højre nederste hjørne af billedvinduet, hvor begge rullebjælker slutter.

#### 2.6.2. Brug af Dialogen Navigering

Skyderen

  Den gør det nemt at styre zoomniveauet og er mere præcis end Zoom-kommandoen. Denne skyder kan også flyttes ved hjælp af musehjulet, når musemarkøren er på skyderen, eller Ctrl og musehjulet.

Knapper
  Zoom ud, Zoom ind og Zoom 1:1

    Disse knapper er selvforklarende.

  Justér zoomforholdet så billedet bliver fuldt synligt

    Zoomforholdet justeres, så hele billedet bliver synligt i vinduet.

  Justér zoomforholdet så hele vinduet bliver anvendt

    Billedstørrelsen og zoomen justeres, så billedet vises fuldt ud med den mindste zoom.

  Reducér billedvinduet til størrelsen af det viste

    Gendanner billedvinduet til den størrelse, der gør det muligt at vise billedet fuldt ud med uændret zoom. Denne kommando er også tilgængelig som menupunkt. Se Afsnit 5.8, “Pak sammen” for detaljer.

2.5. Dialogen histogram |  | 2.7. Dialogen fortrydelseshistorik

Report a bug in GIMP Rapportér en fejl i fejlsporing