### 4.3. Dialogen Dokumenthistorik

Figur 15.50. Dialogen Dokumenthistorik

Dialogen Dokumenthistorik viser en liste over de dokumenter, du har åbnet i tidligere sessioner. Den er mere komplet end den liste, du får med kommandoen “Åbn seneste”.

#### 4.3.1. Aktivér dialogen

Dialogen kan dokkes. Se hvordan i afsnittet Afsnit 2.3, “Dialoger og dokning”.

Du kan tilgå den:

- gennem hovedmenuen: Vinduer → Dokbare dialoger → Dokumenthistorik.

- fra fanebladsmenuen i enhver dokbar dialog ved at klikke på og vælge Tilføj faneblad → Dokumenthistorik.

- gennem hovedmenuen: Fil → Åbn seneste → Dokumenthistorik.

#### 4.3.2. Brug af dialogen Dokumenthistorik

Med rullebjælken kan du se alle de billeder, du tidligere har haft åbnet.

I fanebladsmenuen for dialogen “Dokumenthistorik” kan du vælge mellem Vis som gitter og Vis som liste. I gittertilstand er dokumenterne anbragt i et rektangulært layout. I listetilstand er de opstillet lodret, og hver række viser en miniature af billedets indhold, navnet og pixeldimensionerne.

| Vink
Ctrl+F åbner et søgefelt. Se Vis som liste

Brug knappen Åbn det valgte element eller kommandoen Åbn billede i dialogens genvejsmenu for at åbne det billede, du har valgt. Med Skift-tasten trykket ned, hæves et billede, der er skjult bag andre. Med Ctrl-tasten trykket ned, åbnes dialogen Åbn billede.

Brug knappen Fjern det valgte element eller kommandoen Fjern element i dialogens genvejsmenu for at fjerne et billede fra dialogen Dokumenthistorik. Billedet fjernes også fra listen over senest åbnede billeder. Men selve billedet bliver ikke slettet.

Brug knappen Ryd hele dokumenthistorikken eller kommandoen Ryd historik i dialogens genvejsmenu for at fjerne alle filer fra historikken.

Brug knappen Genskab forhåndsvisning eller kommandoen Genskab forhåndsvisning i dialogens genvejsmenu for at opdatere forhåndsvisningen i tilfælde af ændringer. Med Skift-tasten trykket ned, virker det på alle forhåndsvisninger. Med Ctrl-tasten nede slettes forhåndsvisninger, der svarer til filer, som ikke kan findes.

##### 4.3.2.1. Dokumenthistorikkens genvejsmenu

Figur 15.51. Dokumenthistorikkens genvejsmenu

Overblik

  Dokumenthistorikkens genvejsmenu fremkommer ved at højreklikke på en fil i dokumenthistorikdialogen eller klikke på fanebladsmenuknappen og åbne undermenuen Dokumentmenu. Flere af funktionerne er også tilgængelige via knapper i bunden af dialogen. Disse handlinger er dokumenteret ovenfor. De resterende er beskrevet nedenfor.

  Kopiér billedplacering

    Med Kopiér billedplacering kopieres stien til det valgte billede til udklipsholderen.

  Vis i filhåndtering

    Vis i filhåndtering åbner billedets placering i dit systems standardfilhåndtering.

4.2. Dialogen Billeder |  | 4.4. Dialogen skabeloner

Report a bug in GIMP Rapportér en fejl i fejlsporing